Naixito de Calatayú o 17 de chinero de 1961, teneba ueit anyos quan a suya familia s'en fue ta Zaragoza. Astí, fació os estudios de Filolochía Hispanica en a Universidat de Zaragoza. Tamién empecipió a publicar os suyos primers poemas. Creyó a revista Narra (Recenta, en aragonés) y o grupo Jóvenes Poetas Aragoneses (Chóvens Poetas Aragoneses, en aragonés). En 1983 enguera musicalment en a plaza de toros de Zaragoza con chent d'a "movida" madrilenya. Tamién en iste anyo s'en va ta Madrit ta estudiar Filolochía Italiana, amás de solfeyo y canto en o Taller de Músicos de Madrit. Ye allora quan empecipia a desembolicar-ie una gran actividat, como cantautor u como activista esfendendo quantas causas (estió obchector de conciencia, y indultato dimpués por o rei), y mesmo con una poesía embrecada y que, con nuevos conceptos, esviella a lirica cheneral. Asinas, en 1984 publica o suyo primer libro de poemas, Cosmética y terror, con una sobrebuena acullida por parti d'a cretica, dica en decir que iste libro sería muga en a lirica espanyola, fendo-ie un antis y un dimpués.  En 1986, Luis Antonio de Villena incluye a Petisme en a Antolochía Postnovísimos. En 1987 creya "Los Sin Techo" (Os sin teito), un grupo electrico prou salvache, y en 1990 l'asociación "Madrid, Calle de la Cultura" (Madrit, Carrera d'a Cultura) t'a esfensa d'os artesans, d'a musica en vivo y contra a trancadura de bars d'o conceller Matanzo. Macroconcierto en o Palacio d'os Esportes y un single, Toque de queda en Madrid. Publica o suyo primer disco estando solenco, "La habitación salvaje" (A cambra salvache) y, decamín, un nuevo libro de poemas en Prensas Universitarias, "Habitación Salvaje". En 1992 graba "Turistas en el Paraíso" (Toristas en o Paradiso) con Antón Reixa (d'Os Resentidos) fendo rap y Enrique de Melchor en a guitarra flamenca. En 1993, chunto a Paco Ibáñez, Labordeta u Javier Krahe, entre atros, canta en o "Concierto en favor de los Inmigrantes Latinoamericanos" (Concierto en favor d'os Inmigrants Latinoamericans) en o Teatro Prencipal de Zaragoza. En 1995 fa una chira por teatros con Luis Eduardo Aute y apareixe en l'Antología de Poesía Aragonesa Contemporánea (Antolochía de Poesía Aragonesa Contemporania).